
Kasutusloa andmine (Väike-Äkke)

1. ASJAOLUD JA MENETLUSE KÄIK
08.05.2020 ehitisregistri keskkonda laekus läbivaatamiseks „Äkkeküla“ territooriumil Väike-Äkke kinnistul (katastri üksuse tunnus 51103:005:0004) rajatud lastemänguväljaku kompleksile (ehitisregistri kood 221270911) kasutusloa taotlus nr 2011371/09271. Taotlusele on lisatud ehitusprojekt „Lastemänguväljaku ehitusprojekt aadressil Narva linn, Väike-Äkke maaüksus 551NEP_PP_v02_LMV“, projekteerija OÜ Narva Ehitusprojekt ning vajalik teostusdokumentatsioon.

[bookmark: _GoBack]Teostatud ehitustööd vastavad 22.08.2019 antud ehitusloale nr 1912271/22875 ja ehitusloa menetluse raames kooskõlastatud ehitusprojektile. Ehitusprojektiga oli ettenähtud  Äkkeküla spordikeskuses paigaldada lastemänguväljaku elemendid, treenimisseadmed ning väikelastele mõeldud seiklusrada, korrastada ümbritsevat territooriumit. Varem paigaldatud madalseikulsrajal on teostatud suur hooldus- ja ümberehitustööd (kinnitatud aktiga).

08.05.2020  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2012371/08092, menetluse nr 213683 ning eelnõu suunatud Narva Linnavalitsuse Linnamajandusameti ning Arhitektuuri- ja Linnaplaneerimise Ameti spetsialistidele kooskõlastamiseks.

Kõik kaasatud isikud hindasid „Äkkeküla“ territooriumil rajatud rada ehitustööd nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad. Töövõtjad, omanikujärelevalve ja tellija on allkirjastanud üleandmise-vastuvõtmise aktid, milles osapooled kinnitasid, et: tööd on lõpetatud õigeaegselt, vastavalt lepingule, lepingujärgsele projektdokumentatsioonile, üldistele ehituseeskirjadele ja kvaliteedinormidele; tellijale on üle antud kõik objektiga seotud ehitusdokumentatsioon ja objekti hooldusjuhendid.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu mitu korda kasutusloa taotlus on tagastatud puuduste kõrvaldamiseks.

08.10.2020 ehitisregistri elektroonilises keskkonnas kõik kaasatud isikud kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt „Äkkeküla“ territooriumil rajatud lastemänguväljaku kompleksile kasutusloa andmisest keeldumise põhjused puuduvad ning võib anda kasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3. OTSUS
Väljastada „Äkkeküla“ territooriumil Väike-Äkke kinnistul rajatud lastemänguväljaku kompleksile kasutusluba.

4. RAKENDUSSÄTTED
4.1. Korraldus jõustub seadusega sätestatud korras. 
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

